**FRISK NOK ELLER SYK?**

***Er barnet mitt friskt nok til å gå i barnehagen i dag?***

**Du kommer sikkert mange ganger til å stille deg selv spørsmålet. Hensikten med denne informasjonen er å gi råd som gjør det enklere for deg å avgjøre dette.**

For å avgjøre om barnet skal gå i barnehagen eller være hjemme, bør du alltid ta utgangspunkt i barnets behov. Et sykt og slapt barn trenger ro og omsorg, og da kan det være at hverdagen i barnehagen med mange barn og mange aktiviteter ikke er det beste stedet. Barnet kan være i barnehagen når det orker å delta i de vanlige aktivitetene, og når det kan være ute.

Generelt bør barnet ha utbytte av å være i barnehagen. Dersom almenntilstanden er sterkt nedsatt, barnet er slapt, grinete, ikke interessert i lek, har dårlig appetitt og ute av stand til å følge vanlige aktiviteter, bør det holdes hjemme fra barnehagen.

Foruten vurdering av barnets almenntilstand, tas smittefaren med i betraktning. Det kan anses som nødvendig å holde barnet hjemme for å beskytte de andre barna i barnehagen mot smitte. Dette gjelder spesielt ved diare eller oppkast, som er svært smittsomt for både barn og voksne i inntil 48 timer etter siste gang barnet hadde diare eller kastet opp.

Som mor eller far er du ekspert på ditt eget barn og kan ta den riktige bedømmelsen. Personalet som ser barnet i barnehagen kan bedømme om barnet klarer å være i gruppefellesskapet på avdelingen. Rådfør deg med dem om du er usikker.

**Kontakt lege dersom du er i tvil om barnets diagnose eller behandling.**

**Folkehelseinstituttet har gitt ut anbefaling til når et barn bør holdes borte fra barnehagen, og anbefalingene under tar utgangspunkt i dette:**

|  |  |
| --- | --- |
| ***Sykdom*** | ***Anbefaling*** |
| **Diare eller oppkast**("Omgangssyke") | Barnet holdes hjemme i akuttfasen. For å unngå spredning av sykdommen skal barnet holdes hjemme i 48 timer etter siste gang det kastet opp eller hadde diare. |
| **Feber** | Barnet skal holdes hjemme. Etter flere dager med feber, bør barnet ha en feberfri dag hjemme før det kommer tilbake til barnehagen. |
| **Forkjølelse** | Almenntilstanden avgjør om barnet holdes hjemme. |
| **Hoste** | Almenntilstanden avgjør om barnet holdes hjemme. |
| **Vondt i halsen** | Almenntilstanden avgjør om barnet holdes hjemme. |
| **Øreinfeksjon** | **Kontakt lege** Barnet kan gå i barnehagen dagen etter igangsatt behandling av antibiotika ved bakterieinfeksjon.Almenntilstanden avgjør om barnet holdes hjemme ved virus infeksjon. |
| **Halsbetennelse** | **Kontakt lege dersom du tror barnet har halsbetennelse.**Etter et døgn med antibiotika skal barnet være symptomfri. Almenntilstanden avgjør om barnet holdes hjemme dersom det ikke fortsatt har feber. |
| **Øreinfeksjon** | **Kontakt lege** Barnet kan gå i barnehagen dagen etter igangsatt behandling av antibiotika ved bakterieinfeksjon.Almenntilstanden avgjør om barnet holdes hjemme ved virus infeksjon. |
| **Øyeinfeksjon** | **Kontakt lege*** Dersom legen finner at behandling ikke er nødvendig, kan barnet gå i barnehagen som normalt.
* Dersom barnet behandles med øyendråper, kan barnet gå i barnehagen dagen etter at behandling er igangsatt.
 |
| **Barnemark** | Barnet kan gå i barnehagen dagen etter igangsatt behandling (uten resept på apotek). Ofte er flere barn smittet, og derfor setter vi pris på å bli orientert dersom dere hjemme oppdager dette.  |
| **Vannkopper** | Barnet skal holdes hjemme til hudutslettet er tørket inn og almenntilstanden tillater det. |
| **Meslinger/Kusma eller Røde hunder**Sjelden pga. vaksineringsprogram | Barnet kan gå i barnehagen 1 uke etter sykdomsutbrudd dersom almenntilstanden tillater det. |
| **Kikhoste**Sjelden pga. vaksineringsprogram | **Kontakt lege**Barnet kan gå i barnehagen 5 dager etter at antibiotikabehandling er startet.Almenntilstanden avgjør dersom det har gått mer enn 3 uker siden symptomene startet (ikke lenger smittsomt). |
| **Brennkopper** | **Kontakt lege**Barnet skal behandles og holdes hjemme til hudutslettet er under kontroll, dvs. inntørket og ikke lenger væskende. Barn med små og få lesjoner som er godt tildekket kan gå i barnehagen. |
| **Hånd-,fot-og munnsyke** | Almenntilstanden avgjør om barnet holdes hjemme dersom det ikke har feber. |
| **Skarlagensfeber** | **Kontakt lege.**Barnet kan gå i barnehagen dagen etter at behandling er påbegynt så lenge almenntilstanden tillater dette. |

**Dersom barnet skal holdes hjemme fra barnehagen meldes dette direkte til barnets avdeling.**

|  |  |  |
| --- | --- | --- |
| **REGLER FOR NÅR ET BARN BØR VÆRE BORTE FRA BARNEHAGEN**  | **NR.** | **5.4.1** |

|  |  |
| --- | --- |
| **Formål:** | Finne fornuftige felles regler for når barnet bør holdes hjemme fra barnehagen. Lette samarbeidet hjem/barnehage, og hindre at barn som er syke kommer til barnehagen eller smitter andre barn eller voksne, samtidig som det tas hensyn til familiens behov for barnehageplass.  |
| **Utføres av:** | Felles regler utarbeides av daglig leder i samarbeid med personalgruppen.  |
| **Når:** |  Ved sykdom hos barn i barnehagen. |
| **Henvisninger:** | <http://barn-nett.com:9020/go.aspx?id=218> <http://barn-nett.com:9020/go.aspx?id=91> |
| **Hjelpemidler:** | ***5.4.9 Informasjon om når barnet bør holdes hjemme ved sykdom***<http://barn-nett.com:9020/go.aspx?id=93><http://barn-nett.com:9020/go.aspx?id=337> |
| **Dokumentasjon:** | Avviksmelding/registreringsskjema brukes dersom prosedyre ikke følges |
| **Ansvar:** | Daglig leder er overordnet ansvarlig for utarbeidelse av felles regler for når et barn skal være borte fra barnehagen, og når det skal gjøres unntak fra hovedreglene. |

**HOVEDREGLER:**

* Barn med feber over 38,0 grader eller høyere/ diare/ oppkast skal holdes hjemme fra barnehagen.
* Barn med oppkast eller diare bør holdes hjemme 2 døgn etter at de er symptomfrie

 (48 timer).

* Barn med smittsomme sykdommer bør holdes hjemme den tiden det er fare for å smitte andre barn/voksne. Se: [http://www.fhi.no/dav/93d098077c.pdf - page=3](http://www.fhi.no/dav/93d098077c.pdf#page=3)
* Barnet skal ha utbytte av å være i barnehagen. Dersom barnets almenntilstand er sterkt nedsatt, barnet er slapp, grinete, ikke interessert i lek, har dårlig appetitt og ute av stand til å følge vanlige aktiviteter i barnehagen, bør det holdes hjemme fra barnehagen.
* Vær fleksibel og oppfinnsom for å finne gode løsninger for barnet/familien og barnehagen når barnet begynner å bli frisk og foreldrene vurderer at han/hun kan gå i barnehagen igjen.
* Daglig leder er sammen med avdelingsledere ansvarlig for å gjøre barnehagens hovedregler kjent for foreldrene.
* Vis forståelse og omsorg for foreldrenes vanskelige situasjon. Reglene overholdes for å beskytte det syke barnet, resten av barnegruppen og personalet.